În stilul caracteristic, fostul lider de la Casa Albă a ținut să contrazică explicații nu doar logice, ci și documentate din surse apropiate lui, legate de folosirea unor produse cosmetice,
Astfel, Trump a afirmat că de vină pentru nuanța portocalie a tenului său ar fi....lumina sau radiațiile becurilor, scrie BZI.
"Lumina slabă este cea mai mare problemă pentru mine. Din cauza aceasta arăt portocaliu. Și eu, și voi!", a afirmat fostul președinte al Casei Albe în timpul unui discurs în Baltimore.
De asemenea, în cadrul unui discurs despre energia verde, Donald Trump a declarat că becurile pe care sunt forțați să le folosească îl face portocaliu la față.
"Becurile pe care suntem forțați să le folosim… În primul rând, pentru mine, cel mai important, mă fac să arăt portocaliu", a spus fostul președinte al Statelor Unite, stârnind hohote de râs.
Pare că simplul bec devine unul dintre marii inamici ai fostului lider de la Casa Albă. Donald Trump îl utilizează ca exemplu negativ în discuțiile despre energie și mediu de fiecare dată când are ocazia.
Jurnaliștii de Washington Post au o explicație mult mai simplă: este vorba despre crema de față " Boosting Hydrating Concealer – Orange BHC06″, menită să reducă cearcănele din jurul ochilor.